nvidia/miracl-vision huggingface dataset:
क्षेत्रफल के अनुसार देशों की सूची

यह दुनिया के देशों और भूमि, जल और कुल क्षेत्रफल के आधार पर उनकी निर्भरता की एक सूची है, जो कुल क्षेत्रफल के आधार पर क्रमबद्ध है। इस सूची में प्रविष्टियाँ आईएसओ 3166-1 मानक में शामिल हैं, लेकिन इन्हीं तक सीमित नहीं हैं, जिसमें संप्रभु राज्य और आश्रित क्षेत्र शामिल हैं। संयुक्त राष्ट्र के सभी 193 सदस्य देशों और दो पर्यवेक्षक राज्यों को एक रैंक नंबर दिया जाता है। बड़े पैमाने पर गैर-मान्यता प्राप्त राज्य जो आईएसओ 3166-1 में नहीं हैं, उन्हें रैंक क्रम में सूची में शामिल किया गया है। ऐसे बड़े पैमाने पर गैर-मान्यता प्राप्त राज्यों के क्षेत्र ज्यादातर मामलों में अधिक व्यापक रूप से मान्यता प्राप्त राज्यों के क्षेत्रों में भी शामिल होते हैं जो समान क्षेत्र का दावा करते हैं। सूची में अंटार्कटिका महाद्वीप के कुछ हिस्सों या यूरोपीय संघ जैसी संस्थाओं पर अलग-अलग देशों के दावे शामिल नहीं हैं, जिनके पास कुछ हद तक संप्रभुता है लेकिन वे खुद को संप्रभु देश या आश्रित क्षेत्र नहीं मानते हैं। इस सूची में क्षेत्रफल के तीन माप शामिल हैं: जानकारी संयुक्त राष्ट्र सांख्यिकी प्रभाग से लिया गया है जब तक कि अन्यथा उल्लेख न किया गया हो।
अनिल कुंबले

अनिल कुंबले भारत के क्रिकेट खिलाड़ी हैं। यह जिम लेकर के बाद विश्व के पहले ऐसे खिलाड़ी हैं जिन्होंने टेस्ट क्रिकेट में एक पारी में 10 विकेट लिए हैं। अनिल कर्नाटक प्रदेश के बंगलोर नगर के निवासी हैं। इनके सम्मान में इस नगर के एक सबसे मुख्य चौराहे को अनिल कुंबले चौराहा का नाम दिया गया है। भारत की ओर से ५०० विकेट लेने वाले वह पहले खिलाड़ी हैं। ये भारतीय क्रिकेट टीम के कोच भी रह चुके हैं उन्होंने हाल ही में कप्तान विराट कोहली से मतभेदों के कारण इस्तीफा दे दिया अनिल कुंबले का जन्म १७ अक्टूबर १९७० को कर्नाटक के बंगलुरु में कृष्णा स्वामी और सरोजा के यहाँ हुआ। उनका सरनेम ‘कुंबले’ उनके परिवार वालों ने कुंबला नाम के उनके पैतृक गाँव के नाम पर रखा। उनकी लम्बाई के कारण वो जंबो नाम से भी प्रसिद्ध हैं। अपनी नेशनल कॉलेज बसावनागुडी से शिक्षा ग्रहण करने के पश्चात 1992 में राष्ट्रीय विद्यालय कॉलेज ऑफ इंजीनियरिंग से मैकेनिकल इंजीनियरिंग की डिग्री ली। कर्नाटक की तरफ से कुंबले ने अपना फस्ट क्लास डेब्यू हैदराबाद के ख़िलाफ़ 1989 में किया जिसमें उन्होंने चार विकेट लिए। उनके बेहतरीन प्रदर्शन को देखते हुए उन्हें पाकिस्तान के ख़िलाफ़ अंडर 19 टीम में चुन लिया गया। कुंबले ने अंतरराष्ट्रीय क्रिकेट में श्रीलंका के ख़िलाफ़ वनडे में अप्रैल 1990 में पदार्पण किया। इसी वर्ष इंग्लैड के ख़िलाफ़ पहला टेस्ट मैच खेला। अनिल कुंबले ने 132 टेस्ट मैच की 236 पारियों में 619 विकेट लेकर टीम इंडिया के सबसे सफल गेंदबाज बने हुए हैं। 271 एकदिवसीय मैच की 265 पारियों में 337 विकेट लेने का गौरव भी उनके नाम है। कुंबले ने अंतरराष्ट्रीय क्रिकेट में श्रीलंका के ख़िलाफ़ वनडे में अप्रैल 1990 में पदार्पण किया। इसी वर्ष इंग्लैड के ख़िलाफ़ पहला टेस्ट मैच खेला। अनिल कुंबले नवंबर 2007 से भारतीय क्रिकेट टीम के १ वर्ष तक कप्तान भी रहे। 1. भारत की ओर से टेस्ट मैचों में सर्वाधिक विकेट लेनेवाले गेंदबाज। कुंबले ने 1990 से 2008 के बीच चले अप्ने टेस्ट जीवन में खेले 132 टेस्ट मैचों में 40850 गेंदे फेंककर 18355 रन देकर 29.65 की औसत से 619 विकेट लिए 2. भारत की ओर से टेस्ट मैचों में 500 और 600 विकेट लेनेवाले पहले गेंदबाज 3. भारत के अकेले गेंदबाज जिंहोने टेस्ट मैचों में 500 और 600 विकेट लिए हैं। 4. टेस्ट क्रिकेट इतिहास में एक टेस्ट पारी में 10 विकेट लेनेवाले इंग्लैंड के जिम लेकर के बाद केवल दूसरे गेंदबाज। कुंबले ने पाकिस्तान के विरूद्ध 4 फ़रवरी 1999 को आरम्भ हुए दिल्ली टेस्ट की चौथी पारी में अपने 26.3 ओवरों में 9 मेडन रखते हुए 74 रन देकर सभी 10 विकेट लेने का कारनामा कर दिखाया। उनसे पहले इंग्लैंड के जिम लेकर ने ऑस्ट्रेलिया के विरूद्ध 26 जुलाई 1956 को आरम्भ हुए मैनचेस्टर टेस्ट की कुल तीसरी पारी में और ऑस्ट्रेलिया की दूसरी पारी में 51.2 ओवरों में 23 मेडन रखते हुए 53 रन देकर एक टेस्ट पारी में सभी दसों विकेट लेनेवाले पहले गेंदबाज बने थे। वे इंडियन प्रीमियर लीग में बैंगलोर की ओर से खेलते थे।
वाल्मीकि

सृष्टिकर्ता वाल्मीकि दयावान , संस्कृत रामायण के प्रथम रचयिता हैं जो आदिकवि के रूप में प्रसिद्ध हैं। उन्होंने रामायण की रचना की। सृष्टिकर्ता वाल्मीकि दयावान जी द्वारा रची रामायण वाल्मीकि रामायण कहलाई जाती है, रामायण एक महाकाव्य है जो कि राजा राम और लंकापति महात्मा रावण के जीवन के माध्यम से हमें जीवन के सत्य व कर्तव्य से, परिचित करवाता है। आदिकवि शब्द 'आदि' और 'कवि' के मेल से बना है। 'आदि' का अर्थ होता है 'प्रथम' और 'कवि' का अर्थ होता है 'काव्य का रचयिता'। सृष्टिकर्ता वाल्मीकि दयावान जी ने संस्कृत के प्रथम महाकाव्य के साथ संसार का पहला श्लोक भी कहे है जिसके पश्चात ही रामायण की रचना हुई हैं । प्रथम संस्कृत महाकाव्य की रचना करने के कारण वाल्मीकि जी आदिकवि कहलाये। वाल्मीकि आदिकवि थे । रामायण में सृष्टिकर्ता वाल्मीकि दयावान जी ने 24000 श्लोकों में ‘रामायण’ लिखी है - एक बार करुणा सागर वाल्मीकि दयावान जी क्रौंच पक्षी के एक जोड़े को निहार रहे थे। वह जोड़ा प्रेमालाप में लीन था, तभी उन्होंने देखा कि विष्णु ने प्रेम-मग्न क्रौंच (सारस) पक्षी के जोड़े में से नर पक्षी की बाण द्वारा हत्या कर दिया। इस पर मादा पक्षी विलाप करने लगी। उसके विलाप को सुनकर करुणासागर वाल्मीकि दयावान जी की करुणा जाग उठी और द्रवित अवस्था में उनके मुख से स्वतः ही संसार का पहला श्लोक दिया उसके बाद उन्होंने प्रसिद्ध महाकाव्य "रामायण" रची (जिसे "वाल्मीकि रामायण" के नाम से जाना जाता है महाकाव्य "रामायण" में उन्होंने अनेक घटनाओं के समय सूर्य, चंद्र तथा अन्य नक्षत्र की स्थितियों का वर्णन किया है, इससे ज्ञात होता है कि वे ज्योतिष विद्या एवं खगोल विद्या के भी प्रकाण्ड ज्ञानी थे। सृष्टिकर्ता वाल्मीकि दयावान जी ने पावन ग्रंथ रामायण की रचना की परंतु वे आदिराम से अनभिज रहे। राम राम सब जगत बखाने | आदि राम कोइ बिरला जाने || अपने वनवास काल के दौरान भगवान"श्रीराम" वाल्मीकि के आश्रम में भी गये थे। भगवान वाल्मीकि को "श्रीराम" के जीवन में घटित प्रत्येक घटना का पूर्ण ज्ञान था। सतयुग, त्रेता और द्वापर तीनों कालों में वाल्मीकि का उल्लेख मिलता है इसलिए भगवान वाल्मीकि को सृष्टिकर्ता भी कहते है, रामचरितमानस के अनुसार जब श्रीराम वाल्मीकि आश्रम आए थे तो आदिकवि वाल्मीकि के चरणों में दण्डवत प्रणाम करने के लिए वे जमीन पर डंडे की भांति लेट गए थे और उनके मुख से निकला था "तुम त्रिकालदर्शी मुनिनाथा, विस्व बदर जिमि तुमरे हाथा।" अर्थात आप तीनों लोकों को जानने वाले स्वयं प्रभु हैं। ये संसार आपके हाथ में एक बैर के समान प्रतीत होता है। महाभारत काल में भी वाल्मीकि का वर्णन मिलता है। जब पांडव कौरवों से युद्ध जीत जाते हैं तो द्रौपदी यज्ञ रखती है, जिसके सफल होने के लिये शंख का बजना जरूरी था परन्तु कृष्ण सहित सभी द्वारा प्रयास करने पर भी पर यज्ञ सफल नहीं होता तो कृष्ण के कहने पर सभी वाल्मीकि से प्रार्थना करते हैं। जब वाल्मीकि वहाँ प्रकट होते हैं तो शंख खुद बज उठता है और द्रौपदी का यज्ञ सम्पूर्ण हो जाता है। इस घटना को कबीर ने भी स्पष्ट किया है "सुपच रूप धार सतगुरु आए। पाण्डवो के यज्ञ में शंख बजाए।"[उद्धरण चाहिए] .
वैमानिक अभियान्त्रिकी

वैमानिक अभियान्त्रिकी (en:Aeronautical engineering) विमानों (en:Aircrafts) की अभिकल्पना, निर्माण और प्रचालन करने का विज्ञान, कला और कार्य है। ये वैमानिक और अन्तरिक्षीय अभियान्त्रिकी (en:Aerospace engineering) के दो मुख्य हिस्सों में से एक है।
विनोबा भावे विश्वविद्यालय

विनोबा भावे विश्वविद्यालय झारखण्ड राज्य का एक विश्वविद्यालय है। इसका मुख्यालय हजारीबाग में है एवं इसमें हजारीबाग सहित कोडरमा, चतरा एवं धनबाद अर्थात सम्पूर्ण उत्तरी झारखण्ड के कई महाविद्यालय एवं शिक्षण संस्थान संबद्ध हैं। पहले यह विश्वविद्यालय रांची विश्वविद्यालय का अंग हुआ करता था। विनोबा भावे विश्वविद्यालय, झारखंड, एक शिक्षण एवं संबद्धन के राज्य विश्वविद्यालय,17 सितंबर 1992 के रूप में राँची विश्वविद्यालय के विभाजन के बाद अस्तित्व में आया, 1990 के अधिनियम द्वारा 3 बिहार द्वारा पारित विधानसभा. यह 15 नवम्बर 2000 को राज्य के गठन के बाद झारखंड राज्य मे आ गया। इसका मुख्यालय हजारीबाग जो कि हरे - भरे जंगलों के बीच वनीय परिवेश और शांति वाला एक शहर है। विनोबा भावे विश्वविद्यालय हजारीबाग - एक नजर विनोबा भावे विश्वविद्यालय हजारीबाग यहाँ के लोगों के काम का फल है।हालांकि शहर में उच्च शिक्षा का इतिहास अतीत में चला जाता है, जिसका आरंभ डब्लिन मिशन के भाइयों द्वारा सन् 1899 में सेंट कॉलम्बा कॉलेज की स्थापना से हुआ था, स्नातकोत्तर पाठ्यक्रम को इतिहास और अर्थशास्त्र में एम•ए• पाठ्यक्रमों की शुरुआत से ही 1972 ईस्वी में ही शुरू किया गया। इसके बाद इस कॉलेज को रांची विश्वविद्यालय का स्नातकोत्तर केंद्र बना दिया गया।बिहार सरकार के अनुमोदन पर जनवरी 1983 तक पोस्ट ग्रेजुएट अध्यापन कार्य चार अतिरिक्त विषयों - अंग्रेजी, हिंदी राजनीति विज्ञान और गणित में बढ़ाया गया। अंत में, 1990 के अधिनियम 3 के द्वारा बिहार राज्य सभा ने बिहार राज्य विश्वविद्यालय अधिनियम 1976 में संशोधन करके रांची विश्वविद्यालय से विनोबा भावे विश्वविद्यालय का नक्काशी किया। आचार्य विनोबा भावे के भूदान आंदोलन के पथ-प्रदर्शन के लिए उनके सम्मान में इस विश्वविद्यालय का नाम सर्वोचित था क्योंकि यहां महर्षि ने सामाजिक पुनर्निमाण के लिए पुरे भारतवर्ष में सबसे बड़े भूमि-दान का उल्लेख किया था। भारतीय विश्वविद्यालय संघ ने दिसंबर 1992 में इस विश्वविद्यालय को सदस्यता दी और विकास की गति की सराहना करते हुए वर्ष 2001 में स्थायी सदस्यता प्रदान की। यह विश्वविद्यालय लंदन राष्ट्रमंडल विश्वविद्यालयों के संघ का भी सदस्य है।नई दिल्ली ने विश्वविद्यालय अनुदान आयोग को मान्यता दी है और इसके सर्वांगीण विकास के लिए वित्त की सुविधा प्रदान करते हुए विश्वविद्यालय अनुदान आयोग अधिनियम 1956 की धारा 12 (ख) के तहत इसे पंजीकृत किया है। विनोबा भावे विश्वविद्यालय को 99.79 करोड़ की राशि प्रधानमंत्री उच्चतर शिक्षा अभियान (पीएम-उषा) के तहत मिला है।
मोर

मोर या मयूर (Peacock) पक्षियों के पैवोनिनाए उपकुल के अंतर्गत तीन जातियों का सामूहिक नाम है। इनमें से दो - भारतीय उपमहाद्वीप में मिलने वाला भारतीय मोर और दक्षिणपूर्वी एशिया में मिलने वाला हरा मोर - एशिया में मिलती हैं। तीसरी जाति कांगो मोर है, जो अफ्रीका की कांगो द्रोणी में मिलती है। मोर का वैज्ञानिक नाम पावो क्रिस्टेट्स है। "मोर" शब्द का प्रयोग आमतौर पर दोनों लिंगों मतलब नर और मादा दोनों पक्षियों को संदर्भित करने के लिए किया जाता है। तकनीकी रूप से केवल नर ही मोर होते हैं। मादा मोरनी हैं, और एक साथ, उन्हें मोर कहा जाता है मोर ज़्यादातर खुले वनों में वन्यपक्षी की तरह रहते हैं। नीला मोर भारत और श्रीलंका का राष्ट्रीय पक्षी है। नर की एक ख़ूबसूरत और रंग-बिरंगी फरों से बनी पूँछ होती है, जिसे वो खोलकर प्रणय निवेदन के लिए नाचता है, विशेष रूप से बसन्त और बारिश के मौसम में। मोर शर्मीला पक्षी है जो सहवास एकांत में ही करता है। मोर की मादा मोरनी कहलाती है। जावाई मोर हरे रंग का होता है। बरसात के मौसम में काली घटा छाने पर जब यह पक्षी पंख फैला कर नाचता है तो ऐसा लगता मानो इसने हीरों से जड़ी शाही पोशाक पहनी हुई हो; इसीलिए मोर को पक्षियों का राजा कहा जाता है। पक्षियों का राजा होने के कारण ही प्रकृति ने इसके सिर पर ताज जैसी कलंगी लगायी है। मोर के अद्भुत सौंदर्य के कारण ही भारत सरकार ने 26 जनवरी,1963 को इसे राष्ट्रीय पक्षी घोषित किया। हमारे पड़ोसी देश म्यांमार का राष्ट्रीय पक्षी भी मोर ही है। ‘फैसियानिडाई’ परिवार के सदस्य मोर का वैज्ञानिक नाम ‘पावो क्रिस्टेटस’ है। अंग्रेजी भाषा में इसे ‘ब्ल्यू पीफॉउल’ अथवा ‘पीकॉक’ कहते हैं। संस्कृत भाषा में यह मयूर के नाम से जाना जाता है। मोर भारत तथा श्रीलंका में बहुतायत में पाया जाता है। मोर मूलतः वन्य पक्षी है, लेकिन भोजन की तलाश इसे कई बार मानव आबादी तक ले आती है। मोर प्रारम्भ से ही मनुष्य के आकर्षण का केन्द्र रहा है। अनेक धार्मिक कथाओं में मोर को उच्च कोटी का दर्जा दिया गया है। हिन्दू धर्म में मोर को मार कर खाना महापाप समझा जाता है। भगवान् श्रीकृष्ण के मुकुट में लगा मोर का पंख इस पक्षी के महत्त्व को दर्शाता है। महाकवि कालिदास ने महाकाव्य ‘मेघदूत’ में मोर को राष्ट्रीय पक्षी से भी अधिक ऊँचा स्थान दिया है। राजा-महाराजाओं को भी मोर बहुत पसंद रहा है। प्रसिद्ध सम्राट चंद्रगुप्त मौर्य के राज्य में जो सिक्के चलते थे, उनके एक तरफ मोर बना होता था। मुगल बादशाह शाहजहाँ जिस तख्त पर बैठते थे, उसकी संरचना मोर जैसी थी। दो मोरों के मध्य बादशाह की गद्दी थी तथा पीछे पंख फैलाये मोर। हीरों-पन्नों से जरे इस तख्त का नाम तख्त-ए-ताऊस’ रखा गया। अरबी भाषा में मोर को ‘ताऊस’ कहते हैं। नर मोर की लम्बाई लगभग २१५ सेंटीमीटर तथा ऊँचाई लगभग ५० सेंटीमीटर होती है। मादा मोर की लम्बाई लगभग ९५ सेंटीमीटर ही होती है। नर और मादा मोर की पहचान करना बहुत आसान है। नर के सिर पर बड़ी कलंगी तथा मादा के सिर पर छोटी कलंगी होती है। नर मोर की छोटी-सी पूँछ पर लम्बे व सजावटी पंखों का एक गुच्छा होता है। मोर के इन पंखों की संख्या १५० के लगभग होती है। मादा पक्षी के ये सजावटी पंख नहीं होते। वर्षा ऋतु में मोर जब पूरी मस्ती में नाचता है तो उसके कुछ पंख टूट जाते हैं। वैसे भी वर्ष में एक बार अगस्त के महीने में मोर के सभी पंख झड़ जाते हैं। ग्रीष्म-काल के आने से पहले ये पंख फिर से निकल आते हैं। मुख्यतः मोर नीले रंग में पाया जाता है, परन्तु यह सफेद, हरे, व जामुनी रंग का भी होता है। इसकी उम्र २५ से ३० वर्ष तक होती है। मोरनी घोंसला नहीं बनाती, यह जमीन पर ही सुरक्षित स्थान पर अंडे देती है। मोर के दौड़ने की रफ्तार 16 किलोमीटर/घंटे की होती है। मोर के बारे मे वाक्य -
ह्युस्टन

नगर-ध्वज संयुक्त राज्य अमेरिका में ह्युस्टन की स्थिति ह्युस्टन संयुक्त राज्य अमेरिका के टेक्सास राज्य का सबसे बड़ा नगर है। यह संरा अमेरिका के भी सबसे बड़े नगरों में से एक है, चौथा सबसे बड़ा। ह्युस्टन के महापौर हैं बिल व्हाइट। इस नगर में २० लाख के लगभग लोग रहते हैं। इस नगर का नाम सैम ह्युस्टन के नाम पर रखा गया जिसने १८३६ में टेक्सास की स्वतन्त्रता के लिए लड़ाई लड़ी थी। यह नगर मुख्यतः नासा का मुख्यालय नगर होने के लिए जाना जाता है। इस नगर के लिए एक उपनाम भी प्रयुक्त किया जाता है, स्पेस सिटी अर्थात 'अन्तरिक्ष नगर'। लॉस एंजेलिस ह्युस्टन
यूरेशिया

यूरेशिया एक भौगोलिक महाद्वीप है जो यूरोप और एशिया महाद्वीप को मिलाकर नामित है। यूरेशिया मुख्यतः उत्तरी तथा पूर्वी गोलार्ध में स्थित है। इसके पश्चिम में अटलांटिक महासागर, पूरब में प्रशान्त महासागर, उत्तर में आर्कटिक महासागर और दक्षिण में अफ्रीका महाद्वीप, भूमध्य सागर तथा हिन्द महासागर स्थित हैं। यूरोप और एशिया को दो अलग-अलग महाद्वीप कहना एक ऐतिहासिक एवं सांस्कृतिक विभाजन है जबकि दोनों केबीच में कोई स्पष्ट भौतिक विभाजक है ही नहीं। इसी कारण विश्व के कुछ देशों में यूरेशिया को ही पाँच या छः महाद्वीपों में सबसे बड़ा माना जाता है।
प्रोकैरियोटिक कोशिका

ये प्रारंभिक 'कोशिकाएं हैं। ये एक कोशिकिय होते है। इनमे केन्द्रक कला नहीं पायी जाती है। प्रोकैरियोटिक कोशिका में कोई स्पष्ट केन्द्रक नहीं होता है। केन्द्रकीय पदार्थ कोशिका द्रव में बिखरे होते हैं। इन कोशिकओं के कलाविहीन केन्द्रक को आरंभी केन्द्रक कहते हैं। इन कोशिकओं में क्लोरोप्लास्ट, गॉल्जीबाड़ी, तारककाय, माइक्रोकान्ड्रिया तथा अन्तः द्रव्यीजालिका (E.R.) नहीं पायी जाती है। फिर भी 70S प्रकार के राइबोसोम्स पाये जाते हैं तथा इनमें डीएनए हिस्टोन प्रोटीन से सम्बद्ध नहीं होता है। नीले- हरे शैवालों तथा जीवाणुओं में ये कोशिकाएं पायी जाती हैं। इनमें केन्द्रक के चारों और पायी जाने वाली झिल्ली अनुपस्थित होती हैं। साइक्लोसिस नही पाया जाता है। अगर फ्लेजेला उपस्थित हैं तो वह फ्लेजेला प्रोटीन का बना होता हैं। अनुलेख तथा अनुवाद का कार्य जीवद्रव्य में होता है।
17 जुलाई 2006 जावा भूकंप

17 जुलाई 2006 जावा भुकंप 7.7 तिव्रता वाला भुकंप था, यह जावा, इंडोनेशिया के तटीय इलाको में आया था। इस्का सही समय 17 जुलाई 2006 08:24 UTC है। इस भुकंप के द्वारा 3 मीटर ऊची सुनामी लहरे पैदा हुई, जिनसे जावा के दक्षिणीय तटों में कम से कम 80 लोग मारे गए और वहाँ स्थित घरो और संपत्तियो का भारी नुकसान हुआ।
हिरोशिमा और नागासाकी परमाणु बमबारी

यह इस पृष्ठ का "देखा हुआ" स्तर तक पुनरीक्षित अवतरण है नागासाकी: कुल: 129,000–246,000+ मारे गए। हिरोशिमा और नागासाकी परमाणु बमबारी 6 अगस्त 1945 की सुबह अमेरिकी वायु सेना ने जापान के हिरोशिमा पर परमाणु बम "लिटिल बॉय" गिराया था। तीन दिनों बाद अमरीका ने नागासाकी शहर पर "फ़ैट मैन" परमाणु बम गिराया। हिरोशिमा पर गिराए गए परमाणु बम को अमेरीका पूर्व राष्ट्रपति फ्रैंकलिन डेलानो रूज़वेल्ट के सन्दर्भ में "लिटिल ब्वाय" और नागासाकी के बम को विन्सटन चर्चिल के सन्दर्भ में "फ़ैट मैन" कहा गया। बीबीसी-हिरोशिमा त्रासदी के 60 वर्ष
विनोबा भावे

अन्तर्राष्ट्रीय रेमन मेगसेसे पुरस्कार1958 आचार्य विनोबा भावे (11 सितम्बर 1895 - 15 नवम्बर 1982) भारत के स्वतंत्रता संग्राम सेनानी, सामाजिक कार्यकर्ता तथा प्रसिद्ध गांधीवादी नेता थे। उनका मूल नाम विनायक नरहरि भावे था। उन्हे भारत का राष्ट्रीय अध्यापक और महात्मा गांधी का आध्यात्मिक उत्तराधिकारी समझा जाता है। विनोबा भावे का मूल नाम विनायक नरहरि भावे था। वे महाराष्ट्र के कोंकण क्षेत्र के गागोदा नामक गाँव के चितपावन ब्राह्मण थे। वे गणित के प्रेमी और वैज्ञानिक सूझबूझ वाले थे । रसायन विज्ञान में उनकी रुचि थी। उन दिनों रंगों को बाहर से आयात करना पड़ता था। नरहरि भावे रात-दिन रंगों की खोज में लगे रहते. बस एक धुन थी उनकी कि भारत को इस मामले में आत्मनिर्भर बनाया जा सके। उनकी माता रुक्मिणी बाई विदुषी महिला थीं। उदार-चित्त, आठों याम भक्ति-भाव में डूबी रहतीं. इसका असर उनके दैनिक कार्य पर भी पड़ता था। मन कहीं ओर रमा होता तो कभी सब्जी में नमक कम पड़ जाता, कभी ज्यादा. कभी दाल के बघार में हींग डालना भूल जातीं तो कभी बघार दिए बिना ही दाल परोस दी जाती. पूरा घर भक्ति रस से सराबोर रहता था। इसलिए इन छोटी-मोटी बातों की ओर किसी का ध्यान ही नहीं जाता था। उसी सात्विक वातावरण में 11 सितंबर 1895 को विनोबा का जन्म हुआ। उनका बचपन का नाम था विनायक. मां उन्हें प्यार से विन्या कहकर बुलातीं. विनोबा के अलावा रुक्मिणी बाई के दो और बेटे थे: वाल्कोबा और शिवाजी. विनायक से छोटे वाल्कोबा. शिवाजी सबसे छोटे. विनोबा नाम गांधी जी ने दिया था। महाराष्ट्र में नाम के पीछे ‘बा’ लगाने का जो चलन है, उसके अनुसार. तुकोबा, विठोबा और विनोबा. मां का स्वभाव विनायक ने भी पाया था। उनका मन भी हमेशा अध्यात्म चिंतन में लीन रहता
कोशिका केन्द्रक

कोशिका विज्ञान में केन्द्रक वनस्पतियों, प्राणियों और सुकेन्द्रक जीवों की अधिकांश कोशिकाओं में एक झिल्ली द्वारा बंद एक भाग (या कोशिकांग) होता है। सुकेन्द्रक जीवों की हर कोशिका में अधिकतर एक केन्द्रक होता है, लेकिन स्तनधारियों की लाल रक्त कोशिकाओं में कोई केन्द्रक नहीं होता और ओस्टियोक्लास्ट कोशिकाओं में कई केन्द्रक होते हैं। प्राणियों के केन्द्रकों का व्यास लगभग ६ माइक्रोमीटर होता है और यह उनकी कोशिकाओं का सबसे बड़ा कोशिकांग होता है। कोशिका केन्द्रकों में कोशिकाओं की अधिकांश आनुवंशिक सामग्री होती है, जो कई लम्बे डी॰ ऍन॰ ए॰ अणुओं में सम्मिलित होती है, जिनके रेशों कई प्रोटीनों के प्रयोग से गुण सूत्रों (क्रोमोज़ोमों) में संगठित होते हैं। इन गुण सूत्रों में उपस्थित जीन कोशिका का जीनोम होते हैं और कोशिका की प्रक्रियाओं को संचालित करते हैं। केन्द्रक इन जीनों को सुरक्षित रखता है और जीन व्यवहार संचालित करता है, यानि केन्द्रक कोशिका का नियंत्रणकक्ष होता है। पूरा केन्द्रक एक लिपिड द्विपरत की बनी झिल्ली द्वारा घिरा होता है जो केन्द्रक झिल्ली (nuclear membrane) कहलाती है और जो केन्द्रक के अन्दर की सामग्री को कोशिकाद्रव्य से पृथक रखता है। केन्द्रक के भीतर केन्द्रक आव्यूह (nuclear matrix) कहलाने वाला रेशों का ढांचा होता है जो केन्द्रक को आकार बनाए रखने के लिए यांत्रिक सहारा देता है, ठीक उसी तरह जैसे कोशिका कंकाल पूरी कोशिका को यांत्रिक सहारा देता है।
केन नदी

केन नदी (Ken River) भारत के मध्य प्रदेश और उत्तर प्रदेश राज्यों के बुंदेलखण्ड क्षेत्र में बहने वाली एक नदी है। यह यमुना नदी की एक उपनदी है, जो स्वयं गंगा नदी की उपनदी है। केन नदी का उद्गम मध्य प्रदेश के कटनी ज़िले में विंध्याचल की कैमूर पर्वतमाला में होता है, फिर पन्ना में इससे कई धारायें आ जुड़ती हैं और अंत में इसका यमुना से संगम उत्तर प्रदेश के बांदा ज़िले में होता है। इस नदी का "शजर" पत्थर विश्व प्रसिद्ध है।
क्षिप्रा नदी

क्षिप्रा, मध्यप्रदेश में बहने वाली एक प्रसिद्ध और ऐतिहासिक नदी है। यह भारत की पवित्र नदियों में एक है। उज्जैन में कुम्भ का मेला इसी नदी के किनारे लगता है। द्वादश ज्योतिर्लिंगों में से एक ज्योतिर्लिंग महाकालेश्वर भी यहां ही है। इसे मालवा की गंगा के रूप में भी जाना जाता है। पुराणों में ऐसा उल्लेख है की क्षिप्रा नदी का स्मरण करने मात्र से मनुष्य के सारे संचित पाप नष्ट हो जाते है और उसे मोक्ष की प्राप्ति होती है। यह इंदौर के उज्जैनी मुंडला गांव की ककड़ी बड़ली नामक स्थान से निकलती है।196KM बहने के बाद मंदसौर में चंबल मे मिल जाती है। खान नदी और गम्भीर इसकी सहायक नदियां है| सिंहस्थ २०१६ में क्षिप्रा अविरल बहती रहे इसलिए इसमें नर्मदा का जल,नर्मदा-क्षिप्रा लिंक प्रोजेक्ट के माध्यम से उज्जैनी में छोड़ा जा रहा है।
ब्राज़ील की कम्युनिस्ट पार्टी

ब्राज़ील की कम्युनिस्ट पार्टी (Partido Comunista do Brasil) ब्राज़ील साम्यवादी दल है। इस दल की स्थापना १९६२ में हुई थी। इस दल का अध्यक्ष जोसे रेनतो रबेलो है। यह दल Vermelho का प्रकाशन करता है। इस दल का युवा संगठन União da Juventude Socialista है। २००२ के संसदीय चुनाव में इस दल को १ ९६७ ८३३ मत (२.२%, १२ सीटें) मिले।
चिली की कम्युनिस्ट पार्टी

चिली की कम्युनिस्ट पार्टी (Partido Comunista de Chile) चिली का एक साम्यवादी दल है। चिली की कम्युनिस्ट पार्टी (सीसीपी) चिली के एक राजनीतिक पार्टी लुइस एमिलिओ रेकाबार्रेन, कार्ल मार्क्स, लेनिन के विचार से प्रेरित है। इस दल का नेता गुइजेर्मो तेल्लेर है। यह 4 जून, 1912 को सोशलिस्ट वर्कर्स पार्टी के रूप में स्थापित किया गया था और इसके वी कांग्रेस कम्युनिस्ट इंटरनेशनल में शामिल होने को गोद ले, चिली की कम्युनिस्ट पार्टी का नाम अपनाने लुइस एमिलिओ रेकाबार्रेन, पाब्लो नेरूदा, विक्टर झारा, ग्लाद्य्स मरीन, वोलोडिया टेइतेल्बोइम और दूसरों के बीच कैमिला वल्लेजो: इसकी सबसे प्रमुख सदस्यों और परिचितों के बीच में शामिल हैं। इसकी युवा शाखा चिली (JJCC) की कम्युनिस्ट यूथ है। चिली में 13 दिसम्बर 2009 पर अंतिम विधायी चुनावों में पार्टी जीता "Juntos Podemos Mas" के भाग के रूप में 3 एंथोनी के चैंबर में 120 सीटों के बाहर की सूची.
वेनेज़ुएला की कम्युनिस्ट पार्टी

वेनेज़ुएला की कम्युनिस्ट पार्टी (Partido Comunista de Venezuela) वेनेज़ुएला का एक साम्यवादी दल है। इस दल की स्थापना १९३१ में हुई थी। इस दल का नेता पेद्रो ओर्तेग है। यह दल Tribuna Popular का प्रकाशन करता है। इस दल का युवा संगठन वेनेज़ुएला की कम्युनिस्ट युवा है। २००५ के संसदीय चुनाव में इस दल को १३३ ६८६ मत (८ सीटें) मिले।
रिवोल्यूशनरी सोशलिस्ट पार्टी

रिवोल्यूशनरी सोशलिस्ट पार्टी (आर.एस.पी.) भारत में एक साम्यवादी पार्टी है। पार्टी की स्थापना 19 मार्च 1940 को त्रिदीब चौधरी द्वारा की गई थी और इसकी जड़ें बंगाली मुक्ति आंदोलन अनुशीलन समिति और हिन्दुस्तान सोशलिस्ट रिपब्लिकन एसोसिएशन में हैं। पार्टी को 1999 और 2004 के लोकसभा चुनावों में लगभग 0.4% वोट और तीन सीटें मिलीं । यह वाम मोर्चा (पश्चिम बंगाल) , वाम मोर्चा (त्रिपुरा) और कांग्रेस के नेतृत्व वाले यूनाइटेड डेमोक्रेटिक फ्रंट (केरल) का हिस्सा है।
हरयालीओं - हरा विकल्प

हरयालीओं - हरा विकल्प (Die Grünen - Die Grüne Alternative) आस्ट्रिया का एक राजनीतिक दल है। इस दल की स्थापना १९८६ में हुई थी। इस दल का नेता अलेक्सन्देर वन देर बेल्लेन है। यह दल Planet का प्रकाशन करता है। २००२ के संसदीय चुनाव में इस दल को ४६४ ९८० मत (९.४७%, १७ सीटें) मिले। यूरोपीय संसद में इस दल के पास २ सीटें हैं।
आस्ट्रिया की कम्युनिस्ट पार्टी

आस्ट्रिया की कम्युनिस्ट पार्टी आस्ट्रिया का एक साम्यवादी दल है। इस दल की स्थापना १९१८ में हुई थी। यह दल Argument का प्रकाशन करता है। इस दल का युवा संगठन Kommunistische Jugend Österreichs - Junge Linke है। २००२ के संसदीय चुनाव में इस दल को २७ ५६८ मत (०.५६%) मिले। पर दल संसद की कोई भी सीट जीतने में नाकाम रहा।
2006 भारत अमेरिका परमाणु समझौता

2006 भारत अमेरिका परमाणु समझौता 18 जुलाई 2006 को भारत और अमेरिका के बीच हुआ परमाणु समझौता है। भारत के प्रधानमंत्री मनमोहन सिंह और अमेरिका के राष्ट्रपति जार्ज बुश ने इस समझौते पे हस्ताक्षर किये। 18 जुलाई 2005 को वाशिंगटन में मनमोहन सिंह और अमरीकी राष्ट्रपति जॉर्ज बुश ने साझा बयान जारी कर इस परमाणु क़रार की घोषणा की थी। मार्च 2006 में जब बुश भारत की यात्रा पर आए तो सैनिक और असैनिक परमाणु रिएक्टरों को अलग करने पर भी सहमति बनी। इसके बाद अमरीकी संसद ने हेनरी हाइड एक्ट पारित किया लेकिन करार को अमली जामा पहनाने से संबंधित 1-2-3 समझौते पर काफी अरसे तक सहमति नहीं बन पाई। 13 जुलाई 2006 को इसे अंतिम रूप दिया गया। समझौते के बाद राष्ट्रपति जॉर्ज डब्ल्यू. बुश ने कहा है कि यह समझौता ” भारत के साथ, जो विश्व का एक महत्त्वपूर्ण नेता है, हमारी गहरी भागीदारी में निरंतर जारी प्रगति की दिशा में एक और कदम है।” दो बड़े मुद्दे थे जिन पर दोनों देशों में सहमति नहीं बन पाई थी। भारत की मांग थी कि भविष्य में अगर वह परमाणु परीक्षण करता है, तो उसका इस समझौते पर कोई असर न पड़े। इसके लिये अमेरिकी क़ानून में बदलाव की ज़रूरत पड़ती और अमेरिका इसके लिए तैयार नहीं था। इसके अलावा भारत परमाणु संयत्रों में इस्तेमाल हुए ईंधन पर पूरा हक़ चाहता था। यानी कि बिजली पैदा करने के बाद ईंधन का क्या इस्तेमाल होता है, यह भारत तय करना चाहता था। 18 जुलाई 2006 को इसे अंतिम रूप दिया गया। The WikiProject banner below should be moved to this लेख's talk page. If this is a demonstration of the template, please set the parameter |category=no to prevent this page being miscategorised.
ज्ञानेन्द्र वीर विक्रम शाह देव

ज्ञानेन्द्र वीर विक्रम शाह नेपाल के राजा है। वे २ बार राजा बन चुके है। नारायणहिटी काण्ड के बाद मे दुसरे बार राजा बन्ने के बाद उन्हौंने देश की सार्वभौमसत्ता जनता से लेकर शासन करने लगे। जनता के विरोध और नेपाली जनआन्दोलन २ के पश्चात उन्हे जनता को देश का सत्ता हस्तान्तरण करना पडा। Source: https://web.archive.org/web/20070823034025/http://www.nepalmonarchy.gov.np/, Posted by: help_np06@yahoo.com
नेशनल स्टॉक एक्सचेंज

नेशनल स्टॉक एक्सचेंज भारत का सबसे बड़ा और तकनीकी रूप से अग्रणी स्टॉक एक्सचेंज है। यह मुंबई में स्थित है। इसकी स्थापना 1992 में हुई थी। कारोबार के लिहाज से यह विश्व का तीसरा सबसे बड़ा स्टॉक एक्सचेंज है। इसके वीसैट (V-SAT) टर्मिनल भारत के 320 शहरों तक फैले हुए हैं। एनएसई देश में एक आधुनिक और पूरी तरह से स्वचालित स्क्रीन-बेस्ड इलेक्ट्रॉनिक ट्रेडिंग सिस्टम प्रदान करने वाला पहला एक्सचेंज था। एनएसई की इंडेक्स- निफ्टी 50 (नेशनल इंडेक्स फिफ्टी) का उपयोग भारतीय पूंजी बाजारों के बैरोमीटर के रूप में भारत और दुनिया भर के निवेशकों द्वारा बड़े पैमाने पर किया जाता है। इक्विटी का लेनदेन शनिवार और रविवार को छोड़ कर सप्ताह के हर दिन होता है। इसके अलावा एक्सचेंज द्वारा निर्धारित सार्वजनिक अवकाश को भी लेनदेन नहीं किया जाता है। इक्विटी हेतु बाजार का समय इस प्रकार है: *कभी कभी अंतिम एक मिनट में ही बंद हो जाता है। इसके बंद होते ही लेनदेन हेतु रकम का मिलान शुरू हो जाता है।
विदेशी पूँजी निवेश

जब कोइ विदेशी कम्पनी भारत की किसी कम्पनी मे पूंजी निवेश करती है तो उसे विदेशी पूंजी निवेश कहा जाता है। वेदेशी पूंजी निवेश दो पप्र्कर का होता है - पिछ्ले वर्शो मे भारत मे विदेशी पूंजी निवेश मे काफी बढोत्तरी हुई है।